Periklymenos

Periklymenos oli kreikkalaisessa mytologiassa kahden eri hahmon nimi.

 Periklymenos, Neleuksen poika 
Periklymenos oli Neleuksen ja Khloriin poika,Diodoros Sisilialainen: Historian kirjasto 4.68.6 (engl. käännös). joskin roomalaiset lähteet nimeävät isäksi myös Poseidonin.Hyginus: Fabulae clvii (engl. käännös).Seneca: Medea 634 (engl. käännös). Poseidon oli antanut Periklymenokselle kyvyn muuntautua haluamaansa muotoon.Homeros: Odysseia 11.281–298 (engl.käännös).Apollodoros: Bibliotheke ('Kirjasto') 1.9.9 (engl. käännös).

Periklymenos oli yksi argonauteista.Apollodoros: Bibliotheke ('Kirjasto') 1.9.16 (engl. käännös).Hyginus: Fabulae xiv (engl. käännös). Herakles surmasi hänet Pyloksen valtauksen yhteydessä, joskin Hyginuksen mukaan Periklymenos karkasi tämän tavoittamattomiin kotkan muodossa.Hyginus: Fabulae x (engl. käännös).

 Periklymenos, thebalainen sankari 
Periklymenos oli Theban sankari, joka osallistui kaupungin puolustukseen seitsemän sotapäällikön hyökättyä kaupunkia vastaan. Periklymenos surmasi Parhenopaioksen murtamalla hänen rintapanssarinsa vaakalyönnillä. Sen jälkeen kun hyökkääjät pakenivat valloitusyrityksen epäonnistuttua, Periklymenos seurasi Amfiaraosta. Hän saavutti tämän Ismenoksen matalikolla, mutta säästääkseen tietäjänsä kunniattomalta lopulta Zeus halkaisi maan salamallaan, ja antoi maan nielaista Amfiaraoksen vaunuineen, hevosineen ja vaununajajineen päivineen tullakseen nostetuksi jumalien joukkoon.Apollodoros: Bibliotheke ('Kirjasto') 3.6.8 (engl. käännös).

 Lähteet 

Luokka:Argonautit
Luokka:Kreikkalaisen mytologian muodonmuutokset
Luokka:Kreikkalaisen mytologian sankarit